cyanic-selkie/wikianc huggingface dataset:
Aleksandr Georgijev
Seuraura
Kauteen 2015–2016 Georgijev lähti taistelemaan TPS:n kakkosmaalivahdin paikasta Oskari Setäsen kanssa. Hän oli alkukaudella Setästä enemmän joukkueen kokoonpanossa Teemu Lassilan aisaparina. Mm. Lassilan pitkän pelikiellon myötä Setänen onnistui kuitenkin käyttämään näytönpaikkansa hyvin ja Georgijev jäi lopulta TPS:n kolmosmaalivahdiksi. Hän pelasi kaikkiaan kymmenen SM-liigaottelua, yhden Mestarien liigan ottelun sekä yhdeksän ottelua TPS:n A-nuorissa, kunnes seura lainasi hänet tammikuussa 2016 toistaiseksi voimassa olevalla sopimuksella Mestis-joukkue Savonlinnan Pallokerhoon. Georgijev pelasi siellä 13 ottelua, kunnes hän sai aivan runkosarjan lopulla kutsun takaisin TPS:ään Oskari Setäsen loukkaannuttua. Georgijev pelasi pudotuspeleissä kahdessa ottelussa, joista toisen aloittavana maalivahtina kuudennessa puolivälieräottelussa 28. maaliskuuta 2016 Oulun Kärppiä vastaan Teemu Lassilan sairastuttua. Ottelu jäi TPS:n kauden viimeiseksi, kun Kärpät voitti jatkoajalla lukemin 2–3 ja eteni välieriin otteluvoitoin 4–2.
Eino Reivinen
Reivinen kävi kadettikoulun 1925–1927 ja palveli kouluttajana Tampereen rykmentissä 1927–1928 sekä reserviupseerikoulussa 1928–1929. Komppanianpäällikkönä Polkupyöräpataljoona 3:ssa hän toimi 1930-1931. Sotakoulussa kouluttajana hän työskenteli 1932–1936. Sotakorkeakoulun hän suoritti 1936–1938 ja sai yleisesikuntaupseerin arvon juuri ennen sotaa 1939. Sodan aikana hän toimi mm. II. armeijakunnan esikunnan huoltopäällikkönä 1940–1941. Toimistopäällikkönä päämajassa sekä pääesikunnassa Reivinen oli 1941–1944 sekä 1945–1949. Tämän jälkeen hän toimi puolustusministeriössä mm. sotilasasiainosaston päällikkönä 1949–1959.
Ylennykset: reservivänrikki 1925, vänrikki 1927, luutnantti 1929, kapteeni 1934, majuri 1940, everstiluutnantti 1942, eversti 1951.
Blas de Lezo (F103)
Palvelus
Syyskuussa 2005 alus oli ohjusjärjestelmätesteissä Yhdysvalloissa yhdessä Yhdysvaltain laivaston hävittäjien USS Howard ja USS Halsey kanssa.
Katsastus (elokuva)
Katsastus on noussut harvojen suomalaisten kulttielokuvien joukkoon. Elokuvan varsinainen teema on vanheneminen, mutta sen käsitteleminen poikamaisen uhon kautta on tuonut elokuvalle ystäviä erityisesti nuorten miesten joukosta.
Jari Leppänen
Ura
Vuosina 1991–1992 Leppänen opiskeli Voionmaan opistossa.
Tšekin Sleesia
Väestö
Merkittäviä henkilöitä Tšekin Sleesiasta:
Tammela
Tammela on Suomen kunta ja vanha hämäläinen kirkkopitäjä nykyisessä Kanta-Hämeen maakunnassa. Kunnassa asuu 0 ihmistä ja sen pinta-ala on 0 neliökilometriä, josta 0 neliökilometriä on vesistöjä. Väestötiheys on 0 asukasta/km².
Väestönkehitys
Seuraavassa kuvaajassa on esitetty kunnan väestönkehitys viiden vuoden välein vuodesta 1980 lähtien. Käytetty aluejako on 1.1.2017 tilanteen mukainen.
Pyhäjärvi ja Kuivajärvi latvavesineen
Tammelan kylistä Pyhäjärven rannalla sijaitsevat Tammelan Kirkonkylä, Kytö, Tammelan Pappila, Hevoniemi, Kaukola ja Riihivalkama. Kuivatun Kalliojärven rannalla ovat sijainneet Kallion ja Häiviän kylät. Talpianjärven rantakyliä ovat Talpia ja Sukula.
Idästä Pyhäjärveen laskee Saarensalmen kautta, Kaukolanharjun ja Tammelan kunnan ja Forssan kaupungin nykyään omistaman Saaren kansanpuiston sivuitse Kuivajärvi, joka kerää vedet suuresta osasta Tammelan aluetta ja osittain myös naapurikunnista Hämeenlinnasta, Hattulasta, Lopelta ja Somerolta.
Liikenne
Tammelan tärkeimmät liikenneväylät ovat Helsingin ja Porin välinen valtatie 2, Turun ja Hämeenlinnan välinen valtatie 10 ja Forssan ja Riihimäen välinen kantatie 54. Tammelan koillisosan Teuron ja Lautaportaan kylien kautta kulkee seututie 283 Lopen suunnasta Urjalaan ja tiestä erkanee Lautaportaalla seututie Kalvolaan. Tammelan eteläosan halki kulkee historiallinen Hämeen härkätie, joka on nykyisinkin tärkeä seututie Someron ja Salon suuntaan. Härkätiestä erkanee Portaan kylässä seututie Nummi-Pusulan suuntaan. pienoiskuva|250px|Mustialan maanviljelysopiston rakennuksia.
Seurakunnat
Vuoden 2018 aluejaon mukaan Tammelassa on seuraavat Suomen evankelis-luterilaisen kirkon seurakunnat:
Gesaku
Gesaku tai Gisaku (, "huvitarinat") tarkoittaa japanilaisessa kirjallisuudessa Edo-kaudella 1700-luvun jälkipuolella syntyneitä fiktion eri lajityyppejä. Niitä kirjoitettiin Meiji-kaudelle saakka. Gesakuun lukeutuivat sharebon (tarinat punaisten lyhtyjen kortteleista), kibyōshi (runsaasti kuvitettuja teoksia), gokan ("yhteen sidotut kirjat"), yomihon ("lukukirjat"), kokkeibon (humoristiset teokset) ja ninjōbon (ihmisten tunteista kertovat teokset).
Xidi
Väestö ja matkailu
Xidin kylässä on noin 1 020 asukasta, ja suurimman osan sukunimi on Hu muistona kylään vuonna 1047 muuttaneesta Hu Shiliangista. Alueen kylissä käytetään edelleen aika paljon vanhoja sanoja ja äänteitä, joten paikallinen murre eroaa huomattavasti mandariinikiinasta.
Gonfalonieeri
Ranskan kuninkaiden yhtenä tittelinä oli St. Denisin gonfalonieeri. Paavit myönsivät 1200–1600-luvuilla kirkon gonfalonieerin (vexillifer ecclesiae) arvonimen hallitsijoille ja muille merkittäville henkilöille.
David Lee (koripalloilija)
New York Knicks varasi isona laitahyökkääjänä tai sentterinä pelaavan Leen NBA:han 30. vuorolla vuoden 2005 varaustilaisuudessa. Tätä ennen hän pelasi neljä kautta Floridan yliopiston joukkueessa. Lee aloitti NBA-uransa Knicksissä, jossa hän pelasi viiden kauden ajan. Tämän jälkeen hän edusti viisi kautta Golden State Warriorsia. Vuonna 2007 Lee valittiin NBA:n tulokkaiden tähdistöottelun arvokkaimmaksi pelaajaksi. NBA:n tähdistöottelussa hän pelasi vuosina 2010 ja 2013. Vuonna 2013 hänet valittiin myös NBA:n kolmostähdistöviisikkoon. Kaudella 2014–2015 Lee voitti Warriorsissa NBA:n mestaruuden. Seuraavan kauden Lee aloitti Boston Celticsissä mutta päätti sen Dallas Mavericksissa. Kesällä 2016 Lee siirtyi San Antonio Spursiin kaksivuotisella sopimuksella, jossa jatko jälkimmäiselle vuodelle oli pelaajan päätettävissä.
Alppiröyhytatar
Alppiröyhytatar eli alppitatar (Koenigia alpina, syn. Aconogonon alpinum) on monivuotinen tatarkasvilaji. Se kuuluu kurjentattarien sukuun, ja ennen 2010-luvun loppua yleensä röyhytattariin. Lajia viljellään koristekasvina.
Tähtienvälinen planeetta
thumb|right|300px|Taiteilijan näkemys kuvitteellisesta tähtienvälisestä planeetasta. Tähtienvälinen planeetta eli vapaa planeetta on tähtienvälisessä avaruudessa liikkuva planeetan massainen taivaankappale, joka ei ole sidottu painovoimalla mihinkään muuhun taivaankappaleeseen.
Tähtienvälisten planeettojen määrästä on esitetty hyvin vaihtelevia arvioita. Kavli Institute for Particle Astrophysics and Cosmology arvioi vuonna 2012, että Linnunradan galaksissa olisi jopa 100 000 kertaa enemmän tähtienvälisiä planeettoja kuin tähtiä. Joillakin näistä planeetoista voisi olla jopa mahdollisuus elämän ylläpitämiseen tiheän ilmakehän takia. Puolalainen Przemyslav Mroz arvioi vuonna 2018, että Jupiterin massaisia tähtienvälisiä planeettoja olisi neljäsosa tähtien määrästä mutta vapaita maapalloja tai supermaapalloja olisi viisi kertaa enemmän kuin tähtiä. Oklahoman yliopiston tutkijoiden kvasaaritutkimuksessa vuonna 2018 saatiin viitteitä siitä, että yhtä tähteä kohti olisi joko noin 2 000 vapaata planeettaa, joiden massa on Kuun ja Jupiterin massojen välillä, tai 200 vapaata planeettaa, joiden massa on Marsin ja Jupiterin massojen välillä.
Virpi Miettinen
Matti Heinivaho levytti Miettisestä tämän missivuotena laulun ”Pikkuneiti porvoolainen” ("Fröken Fräken ifrån Fryken"), suomentajana Saukki eli Sauvo Puhtila.
Loviisan–Vesijärven rautatie
Edellytykset
Ratayhteys Lahdesta Suomenlahdelle oli jo olemassa vuonna 1862 valmistuneen Helsinki–Hämeenlinna-radan sekä vuonna 1869 valmistuneen Riihimäki–Lahti-radan kautta. Sen aikaisesta noin 200 asukkaan Lahdesta tuli kauppala vasta vuonna 1878, mutta silti yhteydet kasvavasta ja kehittyvästä kylästä suoraan rannikolle, sekä varsinkin ratayhteys puutavaran kuljettamiseksi Vesijärveltä suoraan Loviisan satamaan ja sen kautta ulkomaille koettiin tarpeelliseksi.
Lahti–Myrskylä–Loviisa ja Myrskylä–Porvoo 1871
Loviisan–Vesijärven rautatien historia alkaa jo vuodesta 1871, jolloin alettiin tutkia ensimmäisiä vaihtoehtoja liittää Lahti rautatiellä suoraan Suomenlahden rannikkoon. Tutkinnat alkoivat varatuomari L. Forsellesin laatimasta ratalinjauksesta Lahden höyryveturivarikolta Myrskylään, josta oli erilliset jatkoyhteydet Loviisaan ja Porvooseen, mutta kannatuksen puuttumisen vuoksi asia hylättiin.
Liikenne
Väliaikainen liikenne alkoi radalla lähteestä riippuen joko 19. helmikuuta 1900 tai 29. elokuuta 1900 ja yleiselle liikenteelle rautatie avattiin 23. helmikuuta 1904. Samana vuonna alkoi myös yhdysliikenne Lahdessa Valtionrautateiden kanssa.
Liikenteen lakkauttaminen
Vaihtelevalla menestyksellä toimineen rautatien rakentamista varten perustettu yhtiö vaihtoi omistajaa useaan kertaan. Sen omistajina olivat muun muassa Kansallis-Osake-Pankin hallussa ollut Lahti Oy sekä Rauma-Repola. Vuonna 1956 Rauma-Repola myi rautatien valtiolle, jolloin liikennöitsijäksi tuli Valtionrautatiet. Samassa yhteydessä olivat useat muutkin osakkeenomistajat luovuttaneet osakkeensa valtiolle niitä heiltä pyydettäessä.
Rautatieasemat ja radanvarsipaikat
thumb|Purkamiselta säästynyt Loviisan–Vesijärven alkuperäinen asema [[Lapinjärvi|Lapinjärvellä Porlammin Lipossa vuonna 1960 leveäraiteistetun Lahti–Loviisa-radan varrella. Kulttuuriperinteenä vaalittavaa Myrskylän rautatieasemaa tuetaan osittain EU:n rahoituksella.]] Loviisa-Vesijärven-radan varrelle rakennettiin alun perin 17 eriasteista liikennepaikkaa, joista 14 oli toteutettu tyyppipiirustusten mukaan noudattaen Valtion rakentamien rautatieasemien perusmallia. Liikennepaikoista 6 oli varsinaisia asemia, niistä suurimmat Loviisassa, Lahdessa ja Niemessä. Valtion rakentamista rautatieasemista poiketen kapearaiteisen radan asemat olivat mittasuhteiltaan huomattavasti pienempiä, lukuun ottamatta Loviisan suurehkoa kaksikerroksista rautatieasemaa. Radalle rakennettiin myös yhdeksän pysäkkiä, sekä kaksi laituria. Liikennepaikkoja kerkisi enimmillään olla 19.
Lahden vekseli
Maksuksi Lahden kauppalalta uuden rautatieyhtiön käyttöön luovutetusta alueesta ns. ruununmaasta kauppalanhallitus oli pyytänyt osakkeiden lisäksi rautatieyhtiötä rakentamaan kauppalaa varten vekselin Vesijärvenkadun varrelle, rautatien vasemmalle (lännen) puolelle asemapiirustusten mukaisesti, jonka rakentaminen päätettiin jättää rautatieyhtiön toteutettavaksi. Vuoden 1903 elokuussa pidetyssä kokouksessa kauppalanhallitus päätti anoa rautatieyhtiöltä insinööriä kertomaan millä tavalla vekselin eli lastauspaikan maa-alueita olisi nostettava. Kriteerinä pidettiin että siinä on mukava täyttää rautatievaunuja. Vekselipaikan rakennusta varten tarvittava täyttömaa oli sovittu kuljetettavaksi paikalle Puistokadulta, Bomanin ja Heinosen talojen kohdalta, josta maa-aines oli määrä kuljettaa kauppalan omalla rautatiellä ja vaunuilla. Kauppala oli kuukautta aiemmin päättänyt hankkia katutöihin käytännölliseksi katsotut Röjsjön turveradalta ylimääräiseksi jääneet kiskot, sekä vaunut. Vekseli sijaitsi Vesijärvenkadun ja rautatien välissä, erkani radasta noin 50 m Hämeenkadun eteläpuolella ja jatkui Aleksanterinkadun eteläreunaan asti.
Lahden asema
Henkilöliikenteen lisäksi Lahti oli merkittävä kuormausasema Loviisan–Vesijärven- sekä Valtionrautateiden välisessä rahtiliikenteessä. Esimerkiksi vuonna 1905 liikennöitsijöiden välillä siirtokuormatun rahdin määrä oli 6 100 tonnia. Suomen sisällissodan vuonna 1918 vaurioittaman Niemen rautatieaseman lopetettua henkilöliikenteen Lahden kapearaiteisen rautatieaseman merkitys henkilöliikenteessä kasvoi ja vaikutti omalta osaltaan Valtion aseman kanssa Lahden keskustan muodostumista sen nykyiselle alueelle.
Orimattilan asemat
Viljalasta hieman etelään sijaitsi vuonna 1900 rakennettu varsinainen Orimattilan rautatieasema. Valtionrautateiden omistukseen siirtyneen liikennepaikan asemarakennus on purettu 1900-luvulla, henkilöliikenne loppunut ja liikennepaikkaa on käytössä ainoastaan tavaraliikenteen kuormausasemana.
Niemi (Vesijärvi)
Vesijärven rannalla Niemessä rautateiden raiteistot erkanivat Vesijärven sataman pohjois- ja itäreunoille levittäytyneen teollisuusalueen väleissä lukuisiksi sivuraiteiksi, jotka johtivat alueella sijainneisiin sahalaitoksiin, rullatehtaisiin, Vesijärven rantaan rakennetuille laivalaitureille sekä muille teollisuus­tonteille. Alkuperäisessä vuonna 1896 laaditussa Holmbergin ratasuunnitelmassa sivuraiteiden yhteispituudeksi oli ilmoitettu noin 1 500 m.
Eritasoristeykset Lahdessa
Myös valtion rata oli senaatin vaatimuksesta ohitettava eri tasossa, joten sen yli rakennettiin silta. Silta valmistui jo alkuperäisen radan rakentamisen yhteydessä.
Ferguson Research
P99 ja Jensen Motors
Ferguson P99 debytoi Silverstonessa heinäkuun 8. päivänä vuonna 1961 ja Stirling Moss voitti sillä 23.9. 1961 Oulton Parkin moottoriradalla ajetun F1-autojen Gold Cup -kisan. P99:n voittoa seurasi valtava julkisuus ja Harry Ferguson Research Ltd sai lukuisia yhteydenottoja koskien yhtiön kehittämää nelivetojärjestelmää. Ferguson Researchin ja Jensen Motorsin välillä oli epävirallinen suostumus siitä, että yhtiöt kehittäisivät yhdessä nelivetojärjestelmän sarjatuotantoasteelle; yhtiöt allekirjoittivat virallisen yhteistyösopimuksen vasta 1964. Jensenin ensimmäinen nelivetoinen prototyyppi, lasikuitukoriseen C-V8 -tuotantomalliin perustunut CV8-FF valmistui vuonna 1965.
Tämän jälkeen Jensen Motors otti kehityskohteekseen Interceptor-mallinsa, jonka pituutta jatkettiin 5 tuumalla (130 mm) ja näin luotiin Jensen FF (FF on lyhenne sanoista Ferguson Formula, joka oli Harry Fergusonin nelivetojärjestelmälleen antama nimi). Malli saatiin tuotantoon vuonna 1966, mutta korkeaksi muodostunut myyntihinta esti kaupallisen menestyksen. Vuonna 1969 yhtiö solmi sopimuksia joidenkin suurten autonvalmistajien sarjatuotantomallien nelivetoisten prototyyppien valmistamisesta. Tällaisia olivat muun muassa Chrysler-yhtymän Dodge Challenger sekä Ford Zephyrin poliisiversio.
Matti Haikonen
Myös hänen vaimonsa Elma Kyllikki Haikonen, o.s. Saari (9. elokuuta 1926 – 9. maaliskuuta 2012) menestyi jousiammunnassa. Haikosten kotikunta oli Säkylä.
Loviisan–Vesijärven rautatie
LWR 7 (Orenstein & Koppel 9454/1921)
Veturi oli käytössä radan vuoden 1960 leveäraiteistamiseen saakka. Sen jälkeen veturin piti mennä Eskolan metsäradalle, jota varten se vietiin täyskunnostukseen VR Hyvinkään konepajalle vuonna 1960. Työn valmistumisen aikoihin loppui kuitenkin myös Eskolan liikenne ja käyttöä vaille jäänyt juuri kunnostuksesta tullut veturi asetettiin muistomerkiksi Lahden asemalle.
LWR 8/SA9:n tekniset tiedot
Veturi LWR 8 meni Ylä-Syvärin kenttäradalle/ Pajasuo-Kallio radalle, sai armeijan SA9 numeron, vuosina 1942-1944 Itä-Karjalaan, missä se tuhottiin 1944.
LWR 10:n tekniset tiedot
LWR 10 toimi Valkon kesäkauden apupäivystäjänä.
LWR 11:n tekniset tiedot
LWR 11 oli LWR radan vimeinen höyryveturi. Tenderi LWR11 ja LWR 9 oli pienempi kuin vanhat veturit, kääntöpöytä oli sama vanhoilla mitoilla.
Move 21 dieselveturit (LWR 1, LWR 2 ja LWR 3)
Höyryvetureiden lisäksi rautateillä oli käytössä muun muassa kolme Move 21 dieselveturia.
Loviisan Rautatie Oy osti kapearaiteisia Move 21 dieselvetureita käyttöönsä yhteensä kolme kappaletta, joille annettiin numerot 1, 2 ja 3. Veturien kookkaat pronssiset numerolaatat oli riisuttu radan alkuperäisistä romutukseen menneistä Brooks-höyryvetureista. Veturit toimivat radan liikenteessä vuoteen 1960 asti, jolloin niitä käytettiin vielä radan leveäraiteistamisen, sekä kapearaiteisen kiskotuksen purkamisen yhteydessä. Veturit myytiin vielä samana vuonna Jokioisten Rautatielle, jossa niiden käyttö jatkui kaupallisessa liikenteessä. Jokioisille saavuttuaan vetureiden numerointi säilytettiin samana.
Iris Mittenaere
pienoiskuva|Iris Mittenaere tammikuussa 2017. Iris Mittenaere (s. 25. tammikuuta 1993 Lille, Ranska) on ranskalainen malli ja televisiojuontaja. Hänet on kruunattu Miss Ranskaksi 2016 sekä Miss Universumiksi 2016.
Arabian aakkoset
Arabian aakkoset ovat arabian kielen kirjoittamiseen käytetyt arabialaisen kirjaimiston kirjaimet. Arabian perusmerkistöön kuuluu 28 konsonanttikirjainta. Näistä merkeistä kolmea käytetään myös pitkien vokaalien /a:/, /u:/ ja /i:/ merkkeinä. Koska lyhyitä vokaaleja ei merkitä muualla kuin Koraanissa, oikeat lyhyet vokaalit on lukijan vain tiedettävä. Myöskään konsonanttien kahdennusta ei yleensä merkitä.
Ranskan historia
Ranskan vallankumous ja Napoleonin sodat
thumb|Eugène Delacroix Vapaus johtaa kansaa.
1800-luku
Bourbonien taantumuksellinen politiikka johti heinäkuun vallankumoukseen 1830. Valtaan tuli Ludvig Filip, mutta koska hänen hallituksensa suosi vahvasti porvaristoa, siihen muissa väestönosissa kohdistunut tyytymättömyys johti uuteen vallankumoukseen eli helmikuun vallankumoukseen 1848. Työväenkapinan jälkeen perustettiin Toinen tasavalta (1848–1852). Toisen tasavallan aikana vallan itselleen keskittäneestä Lòuis Napoleon Bonapartesta tehtiin vuonna 1852 kansanäänestyksellä keisari, joka otti hallitsijanimekseen Napoleon III. Hänen valtakautenaan eli Ranskan toisen keisarikunnan aikana talous kehittyi nopeasti.
Uusin historia
Toukokuussa 2007 oikeistolaisen UMP-puolueen Nicolas Sarkozy voitti presidentinvaaleissa sosialistien naisehdokkaan Ségolène Royalin selvin luvuin ja tuli valituksi Chiracin seuraajaksi. Sarkozyn presidenttikaudella Eurooppaan tuli taantuma ja myös Ranska joutui taloudellisiin vaikeuksiin. Yksityiselämästä muistetaan Sarkozyn avioero sekä vuonna 2008 solmittu avioliitto italialaistaustaisen mallin Carla Bruni n kanssa. Sarkozyn aikana Ranska lähentyi jälleen Natoa, ja toimi aktiivisesti Afganistanissa ja Iranin ydinasekysymyksessä. Se oli keskeinen tekijä Libyaan iskeneessä kansainvälisessä yhteisössä keväällä 2011. Ranska harjoitti Sarkozyn kaudella myös aktiivista voimapolitiikkaa osallistumalla pommituksin Libyan ja Norsunluurannikon sisällissotiin. (Vuoden 2011 sotilasinterventio Libyassa).
Tammikuussa 1996 Ranska päätti maanalaisen ydinkoesarjansa ja oli elokuussa 1996 mukana hyväksymässä ydinkoekieltosopimusta Geneven aseidenriisuntakokouksessa ja YK:n yleiskokouksessa.
Ranskan osuus Euroopan rahaliiton EMU:n kolmannen vaiheen toteutumisessa 1. tammikuuta 1999 oli ratkaiseva Saksan ohella.
Islamistinen terrorismi Ranskassa 2010-luvulla ja sen jälkeen
20.4.2017 Pariisin ampumavälikohtaus. jossa Pariisissa pääkatu Champs Élysées'llä Kalašnikov-rynnäkkökiväärillä aseistautunut hyökkääjä nousi autosta liikennevaloissa ja avasi tulen poliiseja kohtaan. Yksi poliisi kuoli ja kaksi haavoittui. Poliisin mukaan ampuja oli Ranskan turvallisuusviranomaisille tuttu. Äärijärjestö Isis ilmoitti olevansa iskun takana. Iskun tekijäksi ilmoitettiin Abu Yousif.
Lokakuussa 2019 kolme poliisia ja yksi poliisin työntekijä kuoli, kun Pariisin pääpoliisiasemalla työskennellyt mies hyökkäsi työkavereidensa kimppuun torstaina. 45-vuotias mies puukotti ensin kaksi ihmistä sisällä toimistossa, sitten yhden rappukäytävässä ja yhden sisäpihalla. Uhreista kolme on miehiä ja yksi nainen. Hyökkääjä ammuttiin kuoliaaksi sisäpihalla. Päämaja sijaitsee Pariisin keskustassa Notre-Damen katedraalin lähellä. Veitsimies työskenteli päämajassa hallinnollisella osastolla IT-assistenttina. Hän oli työskennellyt 20 vuotta poliisin palveluksessa. Ranskalaislehtien mukaan 45-vuotias mies oli syntynyt Karibialla sijaitsevalla, Ranskaan kuuluvalla Martiniquen saarella. Puolitoista vuotta ennen iskua mies kääntyi muslimiksi ja Pariisin veitsi-iskijä oli kommentoinut vuonna 2015 satiirilehti Charlie Hebdon terrori-iskusta, että isku oli "hyvin tehty". Mies ei joutunut seurantaan hälyttävien kommenttiensa takia eikä hänen työhistoriaansa jäänyt niistä merkintöjä. Asia paljastui myöhemmin valmistuneesta veitsihyökkäyksen tukintaraportista.
Sumi-e
Vaikutus länsimaiseen taiteeseen
Sumi-e on vaikuttanut vahvasti varsinkin amerikkalaisiin abstrakteihin ekspressionisteihin.
Tove Salokivi
Tove Salokivi (s. 1997) on suomalainen käsipalloilija. Hän edustaa helsinkiläisseura Dickeniä, jonka pelaajana hän on voittanut Suomen-mestaruuden vuosina 2015–2018 ja 2021. Hän on pelannut Suomen maajoukkueessa 14 ottelua ja tehnyt niissä 21 maalia.
Dimítrios Vikélas
Dimítrios Vikélas (, joskus Demetrius Vikelas tai Bikelas; 15. helmikuuta 1835 Ermoúpoli, Sýros, Kreikka – 20. heinäkuuta 1908 Ateena, Kreikka) oli kreikkalainen kirjailija, kääntäjä, historioitsija, liikemies ja Kansainvälisen olympiakomitean ensimmäinen puheenjohtaja vuosina 1894–1896.
Omar Bravo
thumb|right|Omar Bravo Omar Bravo Tordecillas (s. 4. maaliskuuta 1980 Los Mochis, Sinaloa) on meksikolainen jalkapalloilija, pelipaikaltaan hyökkääjä. Hän edusti kotimantereensa seurojen lisäksi espanjalaista Deportivo de La Coruñaa. Meksikon maajoukkueessa hän pelasi 67 ottelua ja teki niissä 15 maalia vuosina 2003–2013.
Joulumuori
Nykyisin Joulumuori esitetään usein pulleana ja hilpeänä Joulupukin auttajana. Joulupukkisäätiö luonnehtii Joulumuoria äidilliseksi, viisaaksi ja lempeäksi vaimoksi. Joulumuori viettää aikaansa kotonaan Korvatunturilla ja auttaa miestään tämän työssä. Hän harrastaa kutomista ja laulaa kauniisti.
Gidsken Jakobsen
Jakobsen suoritti lentolupakirjan kaikkien aikojen toisena norjalaisnaisena. Hän valmistui ilmailukurssinsa parhaana oppilaana.
Kaasuhybridiauto
Kaasuhybridien puolesta puhuvat useat asiat. Verrattuna perinteisiin bensiiniin ja dieseliin, on kaasuhybridi vähäpäästöisempi ja kuluttaa vähemmän. Kaasuhybridillä pääsee myös huomattavasti pidemmälle yhdellä tankillisella kuin suurimmalla osalla muita autoja. Lisäksi sekä biokaasun että maakaasun hinnat ovat halvempia kuin bensiinin hinta. Yksi kilo kaasua vastaa noin 1,5 litraa bensiiniä.
Samuel Patyn murha
Tausta
Iskun tekijä, tšetšeenitaustainen Abdoullakh Anzorov, oli saanut tietää Patysta sosiaalisen median kautta. Siellä oli levinnyt video, jossa mies nimeltä Brahim Chnina maalitti Patya. Chninan tytär oli Patyn oppilas ja oli kertonut isälleen Patyn pyytäneen muslimioppilaita poistumaan luokasta näyttääkseen alastonpilakuvia profeetta Muhammedista ja väittänyt, että hänen protestoituaan kuvien näyttämistä vastaan hänet oli määräajaksi erotettu koulusta. Myöhemmin tyttö tunnusti, ettei ollut edes paikalla kyseisellä oppitunnilla, vaan hänen kaverinsa oli kertonut pilapiirroksista hänelle. Todellisuudessa Paty oli varoittanut etukäteen aikovansa näyttää pilakuvia Muhammedista ja sanonut, että oppilaat voivat halutessaan sulkea silmänsä. Tyttö puolestaan oli erotettu määräajaksi koulusta poissaolojen takia jo oppituntia edeltävänä päivänä.
Mark Kelly
Mark Edward Kelly ( Orange, New Jersey) on yhdysvaltalainen avaruuslentäjä ja demokraattipoliitikko, joka on toiminut vuodesta 2020 lähtien toisena Arizonan senaattoreista. Kaksoisveljensä Scott J. Kellyn kanssa he ovat ensimmäiset avaruudessa käyneet kaksoset. Kellyn ensimmäinen avaruuslento oli avaruussukkula Endeavourin lento STS-108 5.–17. joulukuuta 2001 ja toinen Discoveryn STS-121 4.–17. heinäkuuta 2006. Kolmannella lennolla 30. toukokuuta - 17. kesäkuuta 2008 Kelly toimi Discoveryn lennon STS-124 komentajana. Neljännellä sukkulalennolla STS-134 hän toimi Endeavourin komentajana. STS-134:n laukaisu viivästyi toistuvasti. Laukaisu toteutui 16. toukokuuta 2011.
Takuun kieli
Vokaalit
Lähde:
Henrik Borgström (jääkiekkoilija)
Seuraura
Borgström on Jokereiden kasvatti. Kaudella 2012–2013 hän oli seuran C-nuorten paras pistemies ja jakoi sisäisen maalipörssin voiton Oula Kuuren kanssa tehoilla 20+21=41. Borgströmin akilleen kantapääksi muodostui lopulta hänen tuolloinen pieni kokonsa, joka jätti hänet lopulta Jokereiden B-nuorten ulkopuolelle. Borgström vaihtoi paikallisvastustaja Helsingin IFK:hon kaudeksi 2013–2014. Borgström pelasi pääosan kaudesta seuran B-nuorissa, mutta hän oli myös B-nuorten Mestiksessä yhden ottelun Helsingin Jääkiekkoklubin mukana. Hän pelasi kauden 2014–2015 myös B-nuorissa ja jakoi pudotuspelien pistepörssin voiton Kärppien Arttu Ruotsalaisen kanssa tehoilla 7+8=15.
Borgström siirtyi kaudeksi 2016–2017 Denverin yliopistoon. Hän jakoi heti Freshman -kaudellaan tehoilla 22+21=43 koko NCHC:n maalipörssin voiton joukkuetoverinsa Troy Terryn kanssa ja sijoittui pistepörssissä neljänneksi. Borgström voitti kauden päätteeksi sarjan runkosarjan mestaruuden. Hänet valittiin NCHC:n vuoden tulokkaaksi, toiseen tähdistökentälliseen ja tulokkaiden tähdistökentälliseen. Kauden päätteeksi Borgström voitti kaikkien aikojen neljäntenä suomalaispelaajana koko NCAA:n mestaruuden. Sophomore -vuotenaan 2017–2018 hän voitti koko NCHC:n piste- ja maalipörssin tehoilla 23+29=52. Borgström voitti kauden päätteeksi sarjan mestaruuden, valittiin vuoden pelaajaksi, vuoden hyökkääjäksi, ensimmäiseen tähdistökentälliseen ja finaaleiden tähdistökentälliseen. Keväällä 2018 Borgström oli myös ehdolla koko NCAA:n parhaalle pelaajalle myönnettävän Hobey Baker Awardin voittajaksi ja ylsi valintaprosessissa aina kolmen finalistin joukkoon. Itse palkinnon voitti kuitenkin Northeasternin sentteri Adam Gaudette.
Syksyn 2018 Florida Panthers lähetti Borgströmin odotuksiin nähden hieman yllättäenkin AHL-joukkue Springfield Thunderbirdsin vahvuuteen. Panthersin GM Dale Tallon perusteli siirtoa The Athletic -lehdelle:
Lokakuussa 2020 Borgström siirtyi loppukauden 2020–2021 kattavalla sopimuksella pelaamaan SM-liigaa Helsingin IFK:hon. Hänen sopimuksensa sisälsi option NHL:ään siirtymisestä. Borgström teki ammattilaisuransa ensimmäisen kypärätempun 14. tammikuuta 2021 Porin Ässiä vastaan. Hänen toinen maalinsa syntyi ylivoimalla ja se jäi HIFK:n 7–2-voittoon päättyneen ottelun voittomaaliksi. Borgströmin kolmas maali syntyi siirretyn rangaistuksen aikana. HIFK:n urheilutoimenjohtaja Tobias Salmelainen valitsi hänet ottelun Alumnien tähtien ykköstähdeksi. Borgström pelasi lopulta koko kauden SM-liigassa tehden 30 runkosarjaottelussa tehot 11+10=21 ja kahdeksassa playoff-ottelussa tehot 2+3=5. Hän voitti kauden päätteeksi SM-pronssia.
Sergei A. Kitaigorodskii
Hän valmistui Moskovan valtionyliopistosta (meritiede, 1956) ja sitten Neuvostoliiton tiedeakatemiasta. Filosofian tohtorin arvon hän sai tiedeakatemian Ilmastofysiikan instituutista ja luonnontieteiden (tutkimus)tohtorin arvon väiteltyään Oseanologian instituutista. Vuosina 1968–1977 hän toimi Oseanologian instituutin meri-ilmaston fysiikan laboratorion johdossa. Vuodesta 1978 hän toimi useissa eurooppalaissa ja amerikkalaisissa yliopistoissa, ja sen jälkeen hänestä tuli oseanologian professori Johns Hopkinsin yliopistoon, jossa hän toimi 1980–1992.
North American F-86 Sabre
F-86 suunniteltiin alun perin päivähävittäjäksi suurille korkeuksille (lakikorkeus 16 640 m), mutta myöhemmät mallit saivat joka sään toimintakyvyn (F-86D) ja F-86H:sta tuli hävittäjäpommittaja. Konetyypin nousunopeus oli 41 metriä sekunnissa.
Antiikkia, antiikkia
Antiikkia, antiikkia on ITV Studios Finlandin tuottama ja Yle TV1:llä esitettävä televisio-ohjelma, jossa asiantuntijat arvioivat eri paikkakunnilla ihmisten antiikkiesineiden rahallista arvoa. Ohjelma perustuu vuodesta 1979 tehtyyn brittiläiseen Antiques Roadshow -ohjelmaan, jonka formaatti on kopioitu lukuisiin maihin. Ruotsissa vastaavan ohjelman nimi on Antikrundan.
Giordano Bruno
Elämä
Inkvisitio pidätti Brunon 22. maaliskuuta 1592. Häntä syytettiin kerettiläisyydestä ja jumalanpilkasta. Brunoa kuulusteltiin jonkin aikaa Venetsiassa, ja hän puolusti itseään sitkeästi. Bruno siirrettiin Roomaan, missä häntä pidettiin seitsemän vuotta Nonan tornissa Pietarinkirkon lähellä huonoissa olosuhteissa. Bruno lienee ollut aliravittu, koska hänellä ei ollut sukulaisia, jotka olisivat voineet lähettää hänelle ruokaa. Oikeudenkäynti eteni hitaasti, ja Bruno yritti turhaan anoa armoa.
Judith Light
Judith Light (s. 9. helmikuuta 1949 Trenton, New Jersey) on yhdysvaltalainen näyttelijä, joka on esiintynyt merkittävissä sivurooleissa useissa televisiosarjoissa kuten esimerkiksi Kova laki: Erikoisyksikkö, jossa hän esitti tuomari Elizabeth Donollya vuosina 2002–2010. Hän on voittanut kahdesti Daytime Emmy -palkinnon roolistaan sarjassa One Life to Live vuodelta 1968. Hän on myös ollut ehdolla kerran Golden Globe -palkinnon saajaksi sekä neljästi Primetime Emmy -palkinnon saajaksi.
Light debytoi Broadwaylla jo vuonna 1975 valmistuttuaan Carnegie Mellon -yliopistosta. Hänen ensimmäinen roolinsa oli Henrik Ibsenin perhedraamassa Nukkekoti (A Doll's House).
Kesäolympialaiset 1984
Osallistujat
thumb|upright=1.25|Kisoja boikotoineet maat sinisenä
Kannaksen suurhyökkäys 1944
Siiranmäen taistelu
Neuvostoliitto tiesi Siiranmäen olevan Kuuterselän ohella suomalaisten linjan heikko kohta. Puna-armeija tekikin kolmella divisioonalla läpimurtoyrityksiä Siiranmäessä neljän päivän ajan. Everstiluutnantti Ehrnroothin Jalkaväkirykmentti 7 painoi ne vastahyökkäyksillään takaisin kerta toisensa jälkeen.
Miestappiot
Neuvostoarkistojen mukaan tappiot olivat 105 000, joista kaatuneina 22 000 miestä. Tiihonen osoittaa tutkimuksessaan, että neuvostojoukot kärsivät Karjalan kannaksella kesällä 1944 edellä mainittuja lukuja huomattavasti suuremmat tappiot. Hän päätyy laskelmissaan 2 703–3 863 mieheen päivää kohden.
Suomalaisten tappiot Suomen sodissa vuosina 1939–1945 menehtyneiden tietokannan mukaan 9. kesäkuuta – 15. heinäkuuta 1944 olivat sekä Karjalankannaksella että muilla rintamalohkoilla (Laatokan Karjala, Rukajärvi): 8 173 kaatunutta, 2 135 haavoihinsa menehtynyttä, 2 595 kadonnutta ja myöhemmin kuolleiksi julistettua, 30 sotavankeudessa kuollutta. Yhteensä 12 932 sotatoimissa kuollutta suomalaista sotilasta. Arviolta 72 prosenttia heistä kuoli Karjalankannaksella ja 27 prosenttia Laatokan Karjalassa kyseisenä ajanjaksona. Kannaksen taisteluissa kuoli siis noin 9 300 suomalaista. Suomalaisten kokonaistappiot (kaatuneet, haavoittuneet, kadonneet) rintamilla (Karjalankannas ja muut) oli kesäkuussa noin 24 700. Kaikkiaan suomalaisia sotilaita kuoli kesäkuun 1. päivän ja syyskuun 5. päivän 1944 (jolloin aselepo astui voimaan) välisenä aikana sotatoimissa 16 568. Jatkosodan ensimmäisenä vuotena 1941 sotatoimissa kuolleita oli selvästi enemmän: 25 518. Mihinkään edellä mainittuihin lukemiin kuolleista suomalaissotilaista eivät sisälly muun kuin vihollistoiminnan vuoksi kuolleet.
Ilmatorjuntajoukkojen osallistuminen torjuntataisteluihin
Karjalankannakselle oli suurhyökkäyksen alkaessa keskitetty vähäisempi määrä ilmatorjuntajoukkoja kuin Itä-Karjalaan. Varsinaiselle taistelualueelle oli hyökkäyksen alkaessa keskitettynä 17 kevyttä ilmatorjuntapatteria. Lisäksi Viipurin ja Vuoksenlaakson suojana oli kesäkuun alussa 1944 kolme raskasta iilmatorjuntapatteria, yhdeksän kevyttä ilmatorjuntapatteria ja kymmenen kevyttä ilmatorjuntajaosta. Kesäkuun lopulla taisteluiden polttopisteeseen keskitettiin Itä-Karjalasta saapuneet seitsemän kevyttä ilmatorjuntapatteria lisää.
Leningradin rintama myös vähensi lentosuorituksia Kannaksella jo 14. kesäkuuta jälkeen. Tuona päivänä se lensi noin 1 550 sotalentoa mutta myöhemmin vain noin 700–950. Ensimmäinen pommituslentorykmentti siirrettiin Kannaksen operaatioista pois 20. kesäkuuta. Yksi maataistelulentorykmentin (999 ShAP) siirrettiin myös pois Kannakselta muutama päivä Viipurin valtauksen jälkeen.
Boikotti
Turun Sinappi
Kun Turun sinappi myytiin Unileverille ja tuotanto siirrettiin Suomesta Ruotsiin, seurauksena oli sinapin ostoboikotti. Sen vaikutuksesta Turun sinapin markkinaosuus romahti 65 prosentista 47 prosenttiin.
Nokia Saksassa
Matkapuhelinyhtiö Nokian päätettyä lopettaa Bochumin tehtaansa toiminnan, saksalaiset panivat pystyyn boikotin. Stern-lehden kyselyssä yli puolet saksalaisista sanoi, ettei aio enää ostaa Nokian matkapuhelinta. Vuonna 2007 Nokian Saksan myynnin arvo oli yli kaksi miljardia euroa. Boikotin lopullinen vaikutus tähän ei vielä ole selvillä, mutta yhtiön imago koki kolauksen.
Arvo Muroma
Arvo Johannes Muroma (3. kesäkuuta 1892 Helsinki – 2. marraskuuta 1950) oli suomalainen arkkitehti.
Tannerpihatatar
Ulkonäkö
Tannerpihatatar kasvaa 10–50 senttimetriä pitkäksi. Se on kasvutavaltaan maanmyötäisesti suikertava tai koheneva. Kasvi on tyvestä monivartinen ja varret usein haarovia. Lehdet kasvavat kierteisesti; korvakkeet ovat yhdiskasvuisia muodostaen vartta ympäröivän korvaketupen. Lehdet ovat 0,8–3 cm pitkiä; lehtilapa on ehyt, kapeansoikea ja tylppäkärkinen. Kukinto on lehtihangoissa kasvavien pienten viuhkojen muodostama, harsun tähkämäinen. Kukat ovat kaksineuvoisia ja pieniä. Kukan kehä on 2–3,5 millimetriä pitkä. Kehälehtiä on viisi, ja ne ovat sileäsuonisia, vihreitä, tavallisesti valkolaitaisia, joskus sisimmät osat ovat vaaleanpunaisia. Hedelmä on kolmisärmäinen pähkylä, väriltään tummanruskea tai musta.
Chad Vader
Sarjan ensimmäistä kautta tehtiin kahdeksan jaksoa, joista kaikki ovat 4–8 minuuttia pitkiä. Kahdeksan jaksoa ovat sarjan ensimmäinen kausi. Toinen kausi alkoi YouTubessa 1. helmikuuta 2009 ja siinä oli kymmenen jaksoa. 6. helmikuuta 2010 käynnistyi kolmas kausi ja siinä oli myös kymmenen jaksoa.
Ensimmäinen kausi
Juoni keskittyy Chad Vaderin ympärille. Chad on Darth Vaderin vähemmän tunnettu ja karismaton veli, joka työskentelee (aluksi) päivävuoropäällikkönä kaupassa nimeltä Empire Market. Chadilla on ongelmia asiakkaiden ja muiden työntekijöiden kanssa. Tarinassa käytetään Star Warsista tuttua dialogia ja ideoita. Chad inhoaa erityisesti Clintiä, kaupan yövuoropäällikköä, joka haluaa päivävuoropäälliköksi. Kaikki suhteet eivät ole kuitenkaan vihan sävyttämiä. Chad on kiintynyt Clarissaan, yhteen elintarvikekaupan kassatytöistä. Tämä on Clintin kanssa nahistelun ohella yksi juonen keskeisistä elementeistä.
Malin Brännkärr
Malin Brännkärr (s. 1981) on suomalainen kunnanjohtaja ja toiminut myös ministerien avustajana ja valtiosihteerinä. Bränkärr on työskennellyt Kruunupyyn kunnanjohtajana vuodesta 2016 lähtien. Koulutukseltaan Brännkärr on valtiotieteiden ja oikeustieteiden maisteri.
Depotlaastari
pienoiskuva|Nicotinell-nikotiinidepotlaastari, joita käytetään [[Tupakoinnin lopettaminen|tupakoinnin lopettamiseen ja nikotiinin vieroitusoireiden ehkäisyyn.]] Depotlaastari on iholle liimattava lääkesäiliö. Sillä annostellaan lääkeainetta ihon kautta (transdermaalisesti). Sitä käytetään, kun halutaan lääkeaineen pitkäaikaista ja tasaista vaikutusta potilaaseen.
Eräs ihon kautta annettava voimakas kipulääke on Durogesic, joka on opioidi ja jonka vaikutusaika on noin 72 h / laastari. Durogesicin vaikuttava aine on synteettinen, voimakas opioidi fentanyyli.
Mihail Bakunin
Varhaiset vuodet
thumb|Nuoren Bakuninin muotokuva. Tverin kuvernementissa syntynyt Bakunin kuului varakkaaseen aatelissukuun. Hänen diplomaattina toiminut isänsä omisti tiettävästi 500 maaorjaa, mutta oli kuitenkin ajatusmaailmaltaan liberaali osallistuen muun muassa vuoden 1825 dekabristikapinaan. Täytettyään 14 vuotta Bakunin aloitti opiskelun pietarilaisessa sotilasakatemiassa, josta hänet erotettiin kuuden vuoden opiskelujen jälkeen 1834 huonojen arvosanojen vuoksi. Sen jälkeen Bakunin palveli Venäjän keisarillisessa kaartissa kahden vuoden ajan. Hän erosi palveluksesta, koska ei pystynyt hyväksymään näkemäänsä puolalaisten kohtelua.
Haagin kongressi ja internationaalin hajoaminen
Varsinainen riita tuli kuitenkin Marxin pyrkimyksestä keskittää internationaalin toiminta kansainvälisen keskusneuvoston alaiseksi, kun taas Bakunin olisi halunnut pitää päätäntävallan paikallisella tasolla. Seurauksena oli Bakuninin, häntä kannattaneen James Guillaumen sekä muiden anarkistien ulosmarssi. Pari viikkoa myöhemmin he kokoontuivat sveitsiläisten kelloseppien muodostaman Juran federaation kutsumana Saint-Imierissä ja perustivat oman anarkistisen internationaalin. Terveydellisistä ongelmista kärsinyt Bakunin vetäytyi poliittisesta toiminnasta jo vuoden kuluttua ja kuoli Bernissä heinäkuussa 1876. Hänet on haudattu kaupungissa sijaitsevalle Bremgartenin hautausmaalle.
Pihtiputaan kirkonkylä
Tilastokeskuksen taajama-aluerajauksen mukaan vuoden 2019 lopussa Pihtiputaan kirkonkylän pinta-ala oli  7,14 neliökilometriä ja väkiluku 1 929. Tilastollinen taajamarajaus voi poiketa virallisesta kunnanosien rajauksesta. Pihtiputaan kirkonkylä on kunnan ainoa taajama.
Keskiajalla nykyisen Pihtiputaan alue oli hämäläisten erämiesten pyyntimaata. Pysyvää asutusta muodostui 1500-luvun puolivälistä lähtien sekä savolaisten että hämäläisten uudisasukkaiden myötä. Vanhoissa asiakirjoissa Pihtipudas esiintyy muodossa pictipudhas (1552) ja Pithijpudas (1559).
Don Henley
Donald Hugh "Don" Henley (s. 2. heinäkuuta 1947 Gilmer, Texas, Yhdysvallat) on yhdysvaltalainen muusikko ja laulaja-lauluntekijä joka tunnetaan parhaiten rockmusiikkia esittävän Eagles-yhtyeen rumpalina ja laulajana. Henley on vaikuttanut Eaglesissa yhtyeen koko uran ajan ja hän on yksi yhtyeen perustajista.
P. G. T. Beauregard
Sisällissota
Beauregard otti sen jälkeen Georgian ja Etelä-Carolinan rannikkopuolustuksen komennon. Hän puolusti menestyksellisesti Charlestonia toistuvilta Unionin hyökkäyksiltä 1862–1864. 1864 hän auttoi Robert E. Leetä Richmondin puolustuksessa. Hän voitti kenraalimajuri Benjamin Butlerin Bermuda Hundred-kampanjassa lähellä Drewry's Bluffia. Tätä voittoa seurasi hänen epätoivoinen puolustuksensa Petersburgissa. Hänen pieni 2200 miehen joukkonsa vastusti 16.000 liittovaltion sotilaan hyökkäystä Petersburgin toisessa taistelussa. Hän pelasi uhkapeliä vetämällä Bermuda Hundredin puolustuksensa vahvistamaan Petersburgia. Hän oletti että Butler keskittäisi joukkojaan avomaalle. Hänen uhkapelinsä kannatti ja hän onnistui pitämään Petersburgin riittävän pitkään kunnes Leen armeija saapui.
Juan José Flores
Flores ajoi läpi asetuksen, jonka mukaan hän sai Ecuadorin kansalaisuuden, koska meni naimisiin ecuadorilaisen vaimon kanssa. Näin hän saattoi hakea maan presidentiksi vuonna 1830, ja hallitsikin sen poliittista kenttää 15 vuoden ajan. Perustuslainmuutokset oikeuttivat hänet uusiin kausiin, mutta vuonna 1845 hän joutui väistymään.
Kuala Lumpur
Historia
Itsenäisyyden alkuvuosina maa kärsi kiinalaisväestön ja malaijien vastakkainasettelusta. Maan kiinalainen vähemmistö muodosti myös maan vauraimman osan. Jännitteet purkautuivat väkivaltaiseen yhteenottoon Kuala Lumpurissa toukokuussa 1969. Mellakoissa sai surmansa lähes 200 ihmistä ja kiinalaisväestön omaisuutta ka kiinteistöjä tuhottiin. Tapaus johti siihen että Malesian politiikkaa muutettiin malaijiväestöä suosivammaksi, jotta vastaavilta tapauksilta vältyttäisiin.
Back to the Egg
Kappaleet
Kaikki kappaleet kirjoittanut Paul McCartney, ellei toisin mainita.
WestStar
WestStar Oy sijoittaa omistamiinsa tytäryrityksiin pääomaa ja liiketoimintaosaamista pitkäjänteisesti. Konsernilla on liiketoimintaa kone- ja tukkukaupassa, elintarviketeollisuudessa, rahoitusalalla sekä kiinteistöjen hallinnassa ja vuokrauksessa. Konsernin lemmikkieläimiin keskittyneeseen liiketoimintaklusteriin kuuluvat ravi- ja ratsutarvikkeita valmistava ja maahantuova Velj.Wahlstén, Rahulan Rehun lemmikkitarvikemyymäläketju WILLI sekä Kennel-Rehu. Vuonna 2020 WestStar työllisti 132 henkilöä Suomessa.
Rockstar Games Presents Table Tennis
Kehitys
Rockstar Games julkisti pelin 3. maaliskuuta 2006. Toimittajat huomasivat julkistuksen herättäneen pelialalla yllättyneitä reaktioita, jotka johtuivat pelin merkittävästä erilaisuudesta verrattuna Rockstarin maineeseen vaikuttaneisiin aiempiin aikuisille tarkoitettuihin peleihin. Peli julkaistiin Xbox 360:lle Pohjois-Amerikassa toukokuun 23. päivänä ja PAL-alueella toukokuun 26. päivänä. 18. heinäkuuta Rockstar ilmoitti pelin käännettävän Wiille ja sen kerrottiin hyödyntävän konsolin liikkeentunnistavaa Wii Remote -peliohjainta. Wii-versio julkaistiin Pohjois-Amerikassa lokakuun 17. päivänä 2007 ja PAL-alueella lokakuun 19. päivänä 2007.
Nisse Huttunen
Euroopan kentät
Nisse Huttunen lähti Saksaan vuoden 1998 syksyllä toisen Loimu-kautensa päätteeksi. Kun Huttunen oli pelannut vuoden MSC Moersissa ja kaksi Bayer Wuppertalissa, SCC Berliini värväsi Huttusen vuoden 2001 kesällä. Huttusen kautta Berliinissä haittasi kuitenkin joulukuussa sattunut loukkaantuminen. Ennen loukkaantumiata Huttunen oli ollut Saksan liigan pistepörssissä viidentenä. Ennen Berliiniin tuloaan Huttunen sai tarjouksia Italian A1-liigaasta. Huttunen kuitenkin torjui sopimukset Italiasta ja kirjoitti Berliinin joukkueen kanssa sopimuksen.
Saksassa vuosina 1998–2006 pelannut Huttunen päätti palata takaisin kotimaahansa Suomeen pelaamaan kaudeksi 2007, Salon Piivolleyhin. Piivolleyssa Huttunen voitti pronssia ensimmäisellä kaudellaan Euroopan visiitin jälkeen.
Muuta
Nisse Huttunen on ammatiltaan manageri. Tällä hetkellä hän toimii lentopallon pelaajamanagerina. Huttunen hankki muun muassa kauden 2007 Suomen mestarille, Santasportille hollantilaisen valmentaja Johan Verstappenin.
Kaarle Sorkio
Kaarle Vihtori Sorkio (vuoteen 1931 Sorkenius; ) oli suomalainen kauppaneuvos (1966) ja Keskon pitkäaikainen johtaja, joka toimi ammattiministerinä sosiaaliministeriössä 1960-luvulla.
Sorkion vanhemmat olivat puuseppä Karl Johan Sorkenius ja Amanda Sorkenius. Toimittuaan puolustusvoimien Muonavaraston toimistonhoitajana 1931–1944 ja Valtion viljavaraston osastosihteerinä 1945–1948 hän siirtyi Keskon maatalous- ja keräilykaupan hoitajaksi 1949. Työnsä ohessa kauppakoulun 1935 suorittaneesta Sorkiosta tuli Keskon liha- ja tuoteosaston johtaja 1960. Hän oli perunoiden, kananmunien ja makkaroiden kaupan asiantuntija ja nopeasti yleistyneiden pakasteiden puolestapuhuja, joka kuului Helsingin Kauppiaat Oy:n perustajiin.
Ole Monsen Mjelde
Ole Monsen Mjelde (12. syyskuuta 1865 Øvre Mjelde – 7. maaliskuuta 1942 Øvre Mjelde) oli norjalainen maanviljelijä ja Venstren poliitikko. Hän istui suurkäräjillä vuosina 1910–1936 ja toimi Norjan työministerinä 1920, 1921–1923, 1924–1926, 1928–1931 sekä 1933–1935.
Kyynäräjärvi (Vesilahti)
Kyynäräjärvi on Pirkanmaalla Vesilahdella sijaitseva järvi, joka kuuluu Kokemäenjoen vesistön Kokemäenjoen alueen Kuloveden alueeseen. Järvi on osa Sarkolanjoen valuma-alueesta, jonka laskujoki Lanajoki laskee Sarkolanlahdessa Kuloveteen Sarkolassa.
Willie Johnson
Johnson syntyi Mississippin Senatobiassa. Hänet tunnetaan Howlin' Wolfin ensimmäisen levyttäneen yhtyeen kitaristina. Johnson käytti 1940-luvun lopussa ja 1950-luvun alussa ensimmäisten blueskitaristien joukossa sähkökitaraa. Tämä uudenlainen soundi toi paljon huomiota Howlin' Wolfille. Johnson käyttää myös jonkinlaista särösoundia kitarassaan (joskaan hän ei ollut ainut tai ensimmäinen blueskitaristi, joka teki näin). Soundi on saatu aikaan varsinaisen särkijälaitteen sijaan vahvistimen volumenuppeja säätämällä (gain suuremmaksi kuin master volume, jolloin ääni särkyy). Näin aikaan saadun varhaisen särösoundin voi kuulla parhaiten moniäänisiä riffejä sisältävissä kappaleissa kuten "Everybody's in the Mood" ja "Mr. Highway Man". Yksiäänisesti soitettua särjettyä ääntä on hitaissa kappaleissa kuten "Wolf Is at Your Door" ja "My Baby Walked off". Tremoloefektiä on hyödynnetty puolestaan kappaleissa "California Blues" ja "California Boogie". Kun Howlin' Wolf muutti Chicagoon, hänen ei onnistunut saada Johnsonia mukaansa, vaan tämä jäi Memphisiin.
Heli Jantunen
Tunnustuksia
Jantunen on Teknillisten tieteiden akatemian jäsen (2014–) ja Linköpingin yliopiston tekniikan kunniatohtorin (2014). Hän sai merkittävästä tutkimus- ja kehityspanoksesta mikroelektroniikan, materiaalien ja tuotannon aloilla Nokia Säätiön tunnustuspalkinnon (2018). Toukokuussa 2019 Jantuselle myönnettiin eduskunnan 110 000 euron suuruinen naisten innovaatiopalkinto. Kesäkuussa 2019 hän sai opetus- ja kulttuuriministeriön 100 000 euron suuruisen Suomen tiedepalkinnon.
Pirkkalan moniste
Reaktiot ja jälkiarviointi
Tapaus johti toukokuussa 1975 eduskuntakyselyyn peruskoulun oppimateriaaleista. Silloinen opetusministeri Ulf Sundqvist totesi vastauksessaan, ettei moniste täyttänyt peruskoulun oppimateriaaleille asetettuja vaatimuksia. Toinen opetusministeri Marjatta Väänänen piti kokeilua skandaalina. Opettajien Ammattijärjestö (OAJ) esitti kevätkokouksessaan antamassaan julkilausumassa jyrkän vastalauseensa siitä, että koululaitosta oli Pirkkalassa yritetty käyttää yksipuoliseen poliittiseen kasvatukseen. Kaikki porvaripuolueet, SDP sekä SKDL:n enemmistö tuomitsivat opetuskokeilun. Vain SKP:n taistolainen vähemmistö paheksui ”taantumuksellista hyökkäystä opetuksen vapautta vastaan”, kun Kouluhallitus päätti keväällä 1975, ettei Pirkkalan opetuskokeilua jatketa.
Onatra
Historiaa
Vuonna 1977 Kongon demokraattisen tasavallan hallitus lopetti yhtiön monopolin jokiliikenteessä, ja sen jälkeen kuka tahansa on voinut omistaa veneitä ja liikennöidä niillä jokia pitkin. Valtion varojen epääminen yhtiöltä yhdessä kilpailun alkamisen kanssa sai yhtiön kuljettamien matkustajien määrän laskuun, niin että vuonna 1982 yhtiö kuljetti vain 121 779 matkustajaa.
Ensimmäinen Kernstownin taistelu
Konfederaatio
Konfederaatiolla oli taistelussa käytössään yhteensä noin 3 500 – 3 800 miestä sekä 27 tykkiä. Joukoista valtaosa osallistui myös varsinaiseen taisteluun.
Taistelu
Noin kello 11 Jacksonin pääjoukot saapuivat Kernstownin eteläpuolelle ja Kimballille kävi selväksi, että Jackson oli marssittamassa koko armeijansa taisteluun. Kimball päätti vahvistaa omia asemiaan ja jäädä odottamaan vahvistusjoukkoja. Kello 14 mennessä Jacksonin joukot olivat järjestäytyneet ja Jackson määräsi osan Jesse S. Burksin prikaatista Valley Pikelle, jossa Ashbyn joukot olivat aloittaneet taistelun. Tämän oli tarkoitus toimia harhautuksena samalla, kun Jackson aloittaisi varsinaisen hyökkäyksen taistelukentän länsipuolella sijainneella Sandy Ridgen harjanteella. Sandy Ridgen kautta Jacksonin oli tarkoitus iskeä Unionin joukkojen sivustaan. Konfederaation tykistö asetettiin harjanteen itälaidalle.
Konfederaatio menetti yhteensä 718 miestä. Kaatuneita oli 80, haavoittuneita 375 ja kadonneita tai vangiksi jääneitä 263. Unionin joukot taas menettivät yhteensä 590 miestä, 118 kaatunutta, 450 haavoittunutta ja 22 kadonnutta tai vangiksi jäänyttä.
Pierre Womé
Ura
19 maaottelua Kamerunin maajoukkueessa pelannut Womé oli voittamassa mestaruutta Afrikan-mestaruuskilpailuissa 2002 ja olympialaisissa Sydneyssä 2000. MM-kilpailuissa 2002 hän pelasi Kamerunin kaikki kolme ottelua avauskokoonpanossa. Lokakuussa 2005 hän pelasi kisapaikan kohtalon ratkaisseessa MM-karsintaottelussa Egyptiä vastaan. Womé epäonnistui ottelun viimeisellä minuutilla rangaistuspotkussa ampumalla pallon tolppaan, ja niin Kamerun jäi yllättäen pois kisoista. Womé kommentoi pelin jälkeisessä lehdistötilaisuudessa näin: "Kukaan ei halunnut mennä potkaisemaan rankkaria. Ei kukaan. Eivät edes (Samuel) Eto'o tai kapteenimme (Rigobert Song), koska he tiesivät mitä tapahtuisi, jos he epäonnistuisivat. Minulla on aina ollut rohkeutta ja siksi menin laukomaan."
Olen utelias – keltainen
Juoni
Teatterikoululainen (itseään esittävä Lena Nyman) asuu yhdessä elokuvaohjaajan kanssa, joka haluaa tehdä yhteiskunnallisen elokuvan. Mies lähettää tytön kaupungille mukanaan mikrofoni ja nauhuri, jotta hän voisi haastatella ohikulkijoita elämän tärkeimmistä asioista – seksistä ja politiikasta.
Vastaanotto
Elokuva vapautui Suomessa sensuurista vuonna 1970 ja sai teatteriensi-iltansa 30 sekuntia lyhennettynä. Helsingin Sanomien Paula Talaskivi piti sitä ärsyttävänä ja lapsellisena, suorastaan vastenmielisenäkin. Hänestä Jörn Donnerin itsensäpaljastelu ei ole mitään verrattuna Vilgot Sjömanin karkeaan tyypittelyyn elokuvaohjaajasta, eli itsestään. Hänestä myös Lena Nymanin esittämä, itseään kaikille tarjoileva naishahmo antaa sukupuolestaan omituisen kuvan.